प्रदेश के भूतत्व एवं खनिकर्म विभाग द्वारा इस संबंध में आवश्यक कार्यवाही प्रारम्भ कर दी गई है। तीन अक्टूबर से टेंडर की प्रक्रिया प्रारम्भ हो जाएगी। नवंबर से बालू/मोरंग के कुछ पट्टे स्वीकृत हो जाएंगे। मौरंग एवं अन्य उप खनिजों के खनन योजना तत्काल स्वीकृत होने के लिए भूतत्व निदेशालय द्वारा आवश्यक व्यवस्थाएं की जा चुकी हैं। पर्यावरण स्वच्छता प्रमाण पत्र प्रदान करने के लिए राज्य स्तरीय पर्यावरण प्रभाव निर्धारण प्राधिकरण (एसईआईएए) के गठन की कार्यवाही भी की जा रही है। पर्यावरण विभाग द्वारा पर्यावरण स्वच्छता प्रमाण पत्र जल्द ही नियमानुसार दिए जाएंगे।